EA เปิดตัวรถยนต์ไฟฟ้าสัญชาติไทย
EA เปิดตัวรถยนต์ไฟฟ้าสัญชาติไทย MINE Mobility
5 เม.ย. 2561

คุณสมใจนึก เองตระกูล (กลาง) ประธานกรรมการ พร้อมด้วยคุณสมโภชน์ อาหุนัย (ที่ 4 จากซ้าย) ประธานเจ้าหน้าที่บริหาร และคุณอมร ทรัพย์ทวีกุล (ที่ 3 จากซ้าย) รองประธานเจ้าหน้าที่บริหาร พร้อมด้วยคณะกรรมการและผู้บริหาร บริษัท พลังงานบริสุทธิ์ จำกัด (มหาชน) หรือ EA เข้าร่วมงานบางกอก อินเตอร์-เนชั่นแนล มอเตอร์โชว์ ครั้งที่ 39 เพื่อเปิดตัวรถยนต์ต้นแบบที่ขับเคลื่อนด้วยพลังงานไฟฟ้าเต็มรูปแบบของ EA ที่พัฒนาภายใต้บริษัทย่อย ชื่อ บริษัท ไมน์ โมบิลิตี รีเสิร์ช จำกัด (MINE Mobility Research Co., Ltd.)
โดยเป็นผลงานจากการออกแบบและผลิตโดยทีมงานคนไทย ภายใต้แบรนด์ MINE Mobility ซึ่งมาจากคอนเซปท์ MISSION NO EMISSION พันธกิจไร้มลพิษ ที่มุ่งเน้นการสร้างยานยนต์ที่ไร้มลพิษ เป็นมิตรกับสิ่งแวดล้อม ประหยัดและปลอดภัย ง่ายต่อการบำรุงรักษา ให้ความคุ้มค่าในระยะยาว